# Heimsmeistaramót landsliða í knattspyrnu karla 2010

Þátttökulönd á HM 2010.
**Heimsmeistaramótið í knattspyrnu árið 2010** var haldið í Suður-Afríku dagana 11. júní til 11. júlí 2010. Þetta var nítjánda heimsmeistarakeppnin og urðu Spánverjar heimsmeistarar í fyrsta sinn eftir sigur á Hollendingum í úrslitum. Þetta var fyrsta og enn sem komið er eina skiptið sem HM hefur farið fram í Afríku en frammistaða afrísku liðanna olli þó vonbrigðum, einkum heimamanna sem urðu fyrstu gestgjafarnir til að falla úr leik í riðlakeppni. Það sama gilti raunar um Ítali, ríkjandi heimsmeistara. Þjóðverjinn Thomas Müller varð markakóngur en Thomas Müller en Diego Forlán frá Úrúgvæ var valinn leikmaður mótsins.

## Val á gestgjöfum

Frægð og tengslanet Nelson Mandela átti stóran þátt í að tryggja Suður-Afríku keppnina.HM 2010 var fyrsta mótið sem úthlutað var eftir skammlífri reglu FIFA um að keppnin skyldi færast milli fimm heimsálfa. Einungis Afríkulönd komu því til greina að þessu sinni. Fimm boð komu fram í fyrstu. Auk Suður-Afríku sóttu Egyptaland og Marokkó um gestgjafahlutverkið, en síðarnefnda landið var það eina í álfunni sem áður hafði falast eftir að halda keppnina. Að auki föluðust Túnis og Líbía eftir því að sjá sameiginlega um mótið.

Síðar bættist Nígería í hópinn og viðruðu Nígeríumenn þá hugmynd sína að deila gestgjafahlutverkinu með grönnum sínum í Benín, Gana og Tógó. Þegar Sepp Blatter lýsti því yfir að ekki væri áhugi á því hjá FIFA eftirleiðis að fela meira en einu landi að sjá um heimsmeistaramót drógu Nígeríumenn boð sitt til baka og það sama gerðu Túnis og Líbía. Eftir stóðu því aðeins þrjú boð.

Ekki þurfti nema eina atkvæðagreiðslu til að komast að niðurstöðu. Enginn fulltrúi FIFA greiddi Egyptum atkvæði sitt, tíu völdu Marokkó en fjórtán Suður-Afríku. Valið var engan veginn augljóst, þar sem Marokkó hafði mun lengri knattspyrnuhefð og ferðalög frá Evrópu yrðu mun auðveldari þangað en til Suður-Afríku. Á hinn bóginn nýttu Suður-Afríkumenn sér til hins ítrasta vinsældir og frægð Nelson Mandela sem var verndari framboðsins.

Í seinni tíð hafa komið fram ásakanir um að Suður-Afríkumenn hafi beitt mútum til að tryggja sér keppnina og var það hluti af spillingarrannsókn FIFA. Árið 2015 staðhæfði breska stórblaðið *Daily Telegraph* að Marokkó hefði í raun orðið hlutskarpast í kosningunni en úrslitum hefði verið breytt eftir á.

## Forkeppni

204 af 208 aðildarlöndum FIFA skráðu sig til leiks í HM. Norður- og Suður-Kórea lentu saman í úrslitariðli og komust bæði liðin áfram í úrslitakeppnina, þar var í fyrsta sinn frá 1966 sem Norður-Kórea náði þeim árangri. Úrúgvæ sló Kosta Ríka úr leik í álfuumspili og Nýja-Sjáland vann Barein með minnsta mun. Mark Thierry Henry, sem reyndist hafa lagt boltann fyrir sig með hendinni, kom Frökkum áfram á kostnað Írlands. Í kjölfarið var ákveðið að koma á laggirnar embætti sprotadómara sem höfðu það eina hlutverk að fylgjast með álitamálum í vítateignum.

## Þátttökulið

32 þjóðir mættu til leiks frá sex heimsálfum.

|  |  |  |
| --- | --- | --- |
| * Ástralía
* Japan
* Norður-Kórea
* Suður-Kórea
* Alsír
* Fílabeinsströndin
* Gana
* Kamerún
* Nígería
* Suður-Afríka (gestgjafar)
 | * Bandaríkin
* Hondúras
* Mexíkó
* Argentína
* Brasilía
* Síle
* Paragvæ
* Úrúgvæ
* Nýja-Sjáland
 | * Danmörk
* England
* Frakkland
* Grikkland
* Holland
* Ítalía
* Portúgal
* Serbía
* Slóvakía
* Slóvenía
* Spánn (meistarar)
* Sviss
* Þýskaland

  |

## Lukkudýr

Lukkdýr keppninnar var *Zakumi*, hlébarði með mannlega eiginleika og grænt hár. Nafnið er samsetning úr bókstöðunum ZA (alþjóðlegum einkennisstöfum Suður-Afríku) og orðinu *kumi*, sem merkir töluna 10 í ýmsum afrískum tungumálum og vísar til ártalsins 2010. Grænn og gulur litur Zakumi kallaðist einnig á við landsliðsbúning Suður-Afríku.

Sú ákvörðun skipuleggjenda að fela fyrirtæki í eigu suður-afrísks stjórnmálamanns að framleiða Zakumi-fígúrur í verksmiðju í Kína olli nokkru uppnámi í Suður-Afríku, þar sem réttara þótti að nota mótið til atvinnusköpunar heima fyrir.

## Knattspyrnuvellir

| Jóhannesarborg |
| --- |
| Soccer City |
| Heildarfjöldi: **91,141** |
|  |
| Durban |
| Moses Mabhida Stadium |
| Heildarfjöldi: *70,000* |
|  |
| Höfðaborg |
| Cape Town Stadium |
| Heildarfjöldi: *69,070* |
|  |
| Jóhannesarborg |
| Ellis Park Stadium |
| Heildarfjöldi: *62,567* |
|  |

| Polokwane |
| --- |
| Peter Mokaba Stadium |
| Heildarfjöldi: *46,000* |
|  |
| Rustenburg |
| Royal Bafokeng Stadium |
| Heildarfjöldi: *44,530* |
|  |
| Nelspruit |
| Mbombela Stadium |
| Heildarfjöldi: *43,589* |
|  |

| Pretoría | Elísabetarhöfn |
| --- | --- |
| Loftus Versfeld Stadium | Nelson Mandela Bay Stadium |
| Heildarfjöldi: *51,760* | Heildarfjöldi: *48,000* |
|  |  |
| JóhannesarborgDurbanHöfðaborgPretoríaElísabetarhöfnBloemfonteinPolokwaneRustenburgNelspruitHeimsmeistaramót landsliða í knattspyrnu karla 2010 (Suður-Afríka) |
| Bloemfontein |
| Free State Stadium |
| Heildarfjöldi: *48,000* |
|  |

## Keppnin

### Riðlakeppnin

Keppt var í átta riðlum, hverjum með fjórum keppnisliðum. Tvö efstu liðin fóru í 16-liða úrslit.

#### Riðill A

Líkt og fjórum árum fyrr léku heimamenn í opnunarleik keppninnar, þar sem Suður-Afríka og Mexíkó skildu jöfn, 1:1. Síðar sama dag gerðu Úrúgvæ og Frakkland markalaust jafntefli. Allt logaði í deilum innan franska landsliðshópsins og lið þeirra hrundi gjörsamlega. Í næsta leik töpuðu Frakkar fyrir Mexíkó og loks fyrir heimamönnum í síðustu umferðinni. Sá sigur dugði þó gestgjöfunum ekki áfram, því markatala þeirra var slæm eftir 3:0 tap fyrir toppliði Úrúgvæ. Suður-Afríka varð því fyrsta gestgjafaþjóðin í sögunni sem mistókst að komast upp úr riðlakeppni.

| Sæti |  | Lið | L | U | J | T | Sk | Fe | M.munur | Stig |
| --- | --- | --- | --- | --- | --- | --- | --- | --- | --- | --- |
| 1 |  | Úrúgvæ | 3 | 2 | 1 | 0 | 4 | 0 | +4 | *7* |
| 2 |  | Mexíkó | 3 | 1 | 1 | 0 | 3 | 2 | +1 | *4* |
| 3 |  | Suður-Afríka | 3 | 1 | 1 | 0 | 3 | 5 | -2 | *4* |
| 4 |  | Frakkland | 3 | 0 | 1 | 2 | 1 | 4 | -3 | *1* |

|  |
| --- |
| 11. júní 1998 |
|  **Suður-Afríka**  |  **1-1**  |  **Mexíkó**  | Soccer City, Jóhannesarborg **Áhorfendur:** 84.490 **Dómari:** Ravshan Irmatov |
| Tshabalala 55 |  | Márquez 79 |

|  |
| --- |
| 11. júní 1998 |
|  **Úrúgvæ**  |  **0-0**  |  **Frakkland**  | Höfðaborgarleikvangurinn, Höfðaborg **Áhorfendur:** 64.100 **Dómari:** Yuichi Nishimura |
|  |  |  |

|  |
| --- |
| 16. júní 1998 |
|  **Suður-Afríka**  |  **0-3**  |  **Úrúgvæ**  | Loftus Versfeld leikvangurinn, Pretoríu **Áhorfendur:** 42.658 **Dómari:** Massimo Busacca |
|  |  | Forlán 24, 80, Á. Pereira 90+5 |

|  |
| --- |
| 17. júní 1998 |
|  **Frakkland**  |  **0-2**  |  **Mexíkó**  | Peter Mokaba leikvangurinn, Polokwane **Áhorfendur:** 35.370 **Dómari:** Khalil Al Ghamdi |
|  |  | Hernández 64, Blanco 79 |

|  |
| --- |
| 22. júní 1998 |
|  **Úrúgvæ**  |  **1-0**  |  **Mexíkó**  | Royal Bafokeng leikvangurinn, Rustenburg **Áhorfendur:** 33.425 **Dómari:** Viktor Kassai |
| Suárez 43 |  |  |

|  |
| --- |
| 22. júní 1998 |
|  **Suður-Afríka**  |  **2-1**  |  **Frakkland**  | Free State leikvangurinn, Bloemfontein **Áhorfendur:** 39.415 **Dómari:** Óscar Ruiz |
| Khumalo 20, Mphela 37 |  | Malouda 70 |

#### Riðill B

Argentína var annað tveggja liða til að klára sinn riðil á fullu húsi stiga. Sigur heimamanna frá Suður-Kóreu á Grikkjum reyndist að lokum tryggja þeim hitt sætið í útsláttarkeppninni. Nígería olli vonbrigðum og lauk keppni með eitt stig.

| Sæti |  | Lið | L | U | J | T | Sk | Fe | M.munur | Stig |
| --- | --- | --- | --- | --- | --- | --- | --- | --- | --- | --- |
| 1 |  | Argentína | 3 | 3 | 0 | 0 | 7 | 1 | +6 | *9* |
| 2 |  | Suður-Kórea | 3 | 2 | 1 | 0 | 5 | 6 | -1 | *4* |
| 3 |  | Grikkland | 3 | 1 | 0 | 2 | 2 | 5 | -3 | *3* |
| 4 |  | Nígería | 3 | 0 | 1 | 2 | 3 | 5 | -2 | *1* |

|  |
| --- |
| 12. júní 1998 |
|  **Suður-Kórea**  |  **2-0**  |  **Grikkland**  | Nelson Mandela Bay leikvangurinn, Elísabetarhöfn **Áhorfendur:** 31.513 **Dómari:** ichael Hester |
| Lee Jung-soo 7, Park Ji-sung 52 |  |  |

|  |
| --- |
| 12. júní 1998 |
|  **Argentína**  |  **1-0**  |  **Nígería**  | Ellis Park leikvangurinn, Jóhannesarborg **Áhorfendur:** 55.686 **Dómari:** Wolfgang Stark |
| Heinze 6 |  |  |

|  |
| --- |
| 17. júní 1998 |
|  **Argentína**  |  **4-1**  |  **Suður-Kórea**  | Soccer City, Jóhannesarborg **Áhorfendur:** 82.174 **Dómari:** Frank De Bleeckere |
| Park Chu-young 17 (sjálfm.), Higuaín 33, 76, 80 |  | Lee Chung-yong 45+1 |

|  |
| --- |
| 17. júní 1998 |
|  **Grikkland**  |  **2-1**  |  **Nígería**  | Free State leikvangurinn, Bloemfontein **Áhorfendur:** 31.593 **Dómari:** Óscar Ruiz |
| Salpingidis 44, Torosidis 71 |  | Uche 16 |

|  |
| --- |
| 22. júní 1998 |
|  **Nígería**  |  **2-2**  |  **Suður-Kórea**  | Moses Mabhida leikvangurinn, Durban **Áhorfendur:** 61.874 **Dómari:** Olegário Benquerença |
| Uche 12, Yakubu 69 |  | Lee Jung-soo 38, Lee Chung-yong 49 |

|  |
| --- |
| 22. júní 1998 |
|  **Grikkland**  |  **0-2**  |  **Argentína**  | Peter Mokaba leikvangurinn, Polokwane **Áhorfendur:** 38.891 **Dómari:** Ravshan Irmatov |
|  |  | Demichelis 77, Palermo 89 |

#### Riðill C

Það var stutt milli hláturs og gráturs í C-riðli, þar sem öll liðin áttu möguleika á að komast áfram fyrir lokaumferðina. Þegar fáeinar sekúndur voru til leiksloka virtust Englendingar og Slóvenar með pálmann í höndunum, en sigurmark Bandaríkjamanna á Alsír í uppbótartíma kom þeim í efsta sætið en Slóvenar sátu eftir með sárt ennið.

| Sæti |  | Lið | L | U | J | T | Sk | Fe | M.munur | Stig |
| --- | --- | --- | --- | --- | --- | --- | --- | --- | --- | --- |
| 1 |  | Bandaríkin | 3 | 1 | 2 | 0 | 4 | 3 | +1 | *5* |
| 2 |  | England | 3 | 1 | 2 | 0 | 2 | 1 | +1 | *5* |
| 3 |  | Slóvenía | 3 | 1 | 1 | 0 | 3 | 3 | 0 | *4* |
| 4 |  | Alsír | 3 | 0 | 1 | 2 | 0 | 2 | -2 | *1* |

|  |
| --- |
| 12. júní 1998 |
|  **England**  |  **1-1**  |  **Bandaríkin**  | Royal Bafokeng leikvangurinn, Rustenburg **Áhorfendur:** 38.646 **Dómari:** Carlos Simon |
| Gerrard 4 |  | Dempsey 40 |

|  |
| --- |
| 13. júní 1998 |
|  **Alsír**  |  **0-1**  |  **Slóvenía**  | Peter Mokaba leikvangurinn, Polokwane **Áhorfendur:** 30.325 **Dómari:** Carlos Batres |
|  |  | Koren 79 |

|  |
| --- |
| 18. júní 1998 |
|  **Slóvenía**  |  **2-2**  |  **Bandaríkin**  | Ellis Park leikvangurinn, Jóhannesarborg **Áhorfendur:** 45.573 **Dómari:** Koman Coulibaly |
| Birsa 13, Ljubijankić 42 |  | Donovan 48, Bradley 82 |

|  |
| --- |
| 18. júní 1998 |
|  **Alsír**  |  **0-1**  |  **England**  | Höfðaborgarleikvangurinn, Höfðaborg **Áhorfendur:** 64.100 **Dómari:** Ravshan Irmatov |
|  |  |  |

|  |
| --- |
| 23. júní 1998 |
|  **Slóvenía**  |  **0-1**  |  **England**  | Nelson Mandela Bay leikvangurinn, Elísabetarhöfn **Áhorfendur:** 36.893 **Dómari:** Wolfgang Stark |
|  |  | Defoe 23 |

|  |
| --- |
| 23. júní 1998 |
|  **Alsír**  |  **0-1**  |  **Bandaríkin**  | Loftus Versfeld leikvangurinn, Pretoría **Áhorfendur:** 35.827 **Dómari:** Frank De Bleeckere |
|  |  | Donovan 90+1 |

#### Riðill D

Miklar vonir voru bundnar við afrísku liðin á fyrsta heimsmeistaramótinu sem fram fór í heimsálfunni. Einungis Gana stóð undir væntingum og komst áfram úr strembnum riðli, þar sem Þjóðverjar nældu í toppsætið. Til þess þurftu þó Ástralir, sem voru nálega fallnir úr keppni, að spilla fyrir Serbum með því að vinna þá í lokaleiknum.

| Sæti |  | Lið | L | U | J | T | Sk | Fe | M.munur | Stig |
| --- | --- | --- | --- | --- | --- | --- | --- | --- | --- | --- |
| 1 |  | Þýskaland | 3 | 2 | 0 | 1 | 5 | 1 | +4 | *6* |
| 2 |  | Gana | 3 | 1 | 1 | 1 | 2 | 2 | 0 | *4* |
| 3 |  | Ástralía | 3 | 1 | 1 | 1 | 2 | 6 | -3 | *4* |
| 4 |  | Serbía | 3 | 1 | 0 | 2 | 2 | 3 | -1 | *3* |

|  |
| --- |
| 13. júní 1998 |
|  **Serbía**  |  **0-1**  |  **Gana**  | Loftus Versfeld leikvangurinn, Pretoría **Áhorfendur:** 38.833 **Dómari:** Héctor Baldassi |
|  |  | Gyan 85 |

|  |
| --- |
| 13. júní 1998 |
|  **Þýskaland**  |  **4-0**  |  **Ástralía**  | Moses Mabhida leikvangurinn, Durban **Áhorfendur:** 62.660 **Dómari:** Marco Rodríguez |
| Podolski 8, Klose 26, Müller 68, Cacau 70 |  |  |

|  |
| --- |
| 18. júní 1998 |
|  **Þýskaland**  |  **0-1**  |  **Serbía**  | Nelson Mandela Bay leikvangurinn, Elísabetarhöfn **Áhorfendur:** 38.294 **Dómari:** Undiano Mallenco |
|  |  | Jovanović 38 |

|  |
| --- |
| 19. júní 1998 |
|  **Gana**  |  **1-1**  |  **Ástralía**  | Royal Bafokeng leikvangurinn, Rustenburg **Áhorfendur:** 34.812 **Dómari:** Roberto Rosetti |
| Gyan 25 |  | Holman 11 |

|  |
| --- |
| 23. júní 1998 |
|  **Gana**  |  **0-1**  |  **Þýskaland**  | Soccer City, Jóhannesarborg **Áhorfendur:** 83.391 **Dómari:** Carlos Simon |
|  |  | Özil 60 |

|  |
| --- |
| 19. júní 1998 |
|  **Ástralía**  |  **2-1**  |  **Serbía**  | Mbombela leikvangurinn, Nelspruit **Áhorfendur:** 37.836 **Dómari:** Jorge Larrionda |
| Cahill 69, Holman 73 |  | Pantelić 84 |

#### Riðill E

Kamerún varð ásamt liði Norður-Kóreu það eina sem fór stigalaust frá mótinu. Hollendingar unnu alla þrjá leiki sína og varð lokaviðureign Dana og Japana því hreinn úrslitaleikur um hitt sætið í útsláttarkeppninni. Japanir höfðu betur, 3:1.

| Sæti |  | Lið | L | U | J | T | Sk | Fe | M.munur | Stig |
| --- | --- | --- | --- | --- | --- | --- | --- | --- | --- | --- |
| 1 |  | Holland | 3 | 3 | 0 | 0 | 5 | 1 | +4 | **9** |
| 2 |  | Japan | 3 | 2 | 0 | 1 | 4 | 2 | +2 | **6** |
| 3 |  | Danmörk | 3 | 1 | 0 | 2 | 3 | 6 | -3 | **3** |
| 4 |  | Kamerún | 3 | 0 | 0 | 3 | 2 | 5 | -3 | **0** |

|  |
| --- |
| 14. júní 1998 |
|  **Holland**  |  **2-0**  |  **Danmörk**  | Soccer City, Jóhannesarborg **Áhorfendur:** 83.465 **Dómari:** Stéphane Lannoy |
| Agger 46 (sjálfsm.), Kuyt 85 |  |  |

|  |
| --- |
| 14. júní 1998 |
|  **Japan**  |  **1-0**  |  **Kamerún**  | Free State leikvangurinn, Bloemfontein **Áhorfendur:** 30.620 **Dómari:** Olegário Benquerença |
|  |  | Honda 39 |

|  |
| --- |
| 19. júní 1998 |
|  **Holland**  |  **1-0**  |  **Japan**  | Moses Mabhida leikvangurinn, Durban **Áhorfendur:** 62.010 **Dómari:** Héctor Baldassi |
|  |  | Sneijder 53 |

|  |
| --- |
| 19. júní 1998 |
|  **Kamerún**  |  **1-2**  |  **Danmörk**  | Loftus Versfeld leikvangurinn, Pretoría **Áhorfendur:** 38.074 **Dómari:** Jorge Larrionda |
| Eto'o 10 |  | Bendtner 33, Rommedahl 61 |

|  |
| --- |
| 24. júní 1998 |
|  **Danmörk**  |  **1-3**  |  **Japan**  | Royal Bafokeng leikvangurinn, Rustenburg **Áhorfendur:** 27.967 **Dómari:** Jerome Damon |
| Tomasson 81 |  | Honda 17, Endō 30, Okazaki 87 |

|  |
| --- |
| 24. júní 1998 |
|  **Kamerún**  |  **1-2**  |  **Holland**  | Höfðaborgarleikvangurinn, Höfðaborg **Áhorfendur:** 63.093 **Dómari:** Pablo Pozo |
| Eto'o 65 |  | Van Persie 36, Huntelaar 83 |

#### Riðill F

Heimsmeistarar Ítala voru taldir frekar heppnir þegar dregið var í riðla. Annað átti eftir að koma á daginn. Jafntefli gegn Paragvæ í fyrsta leik þóttu ásættanleg úrslit. Áfallið reið þó yfir þegar Ítalir gerðu sitt annað jafntefli gegn Nýsjálendingum sem enduðu á að verða eina taplausa liðið í keppninni með þrjú jafntefli. Paragvæ tryggði sér toppsætið með margalausu jafntefli við Nýja-Sjáland í lokaumferðinni á meðan Slóvakar og Ítalir mættust í hreinum úrslitaleik um annað sætið. Það kom í hlut Slóvaka, 3:2, þar sem slóvakíska liðið var sterkara frá upphafi til enda.

| Sæti |  | Lið | L | U | J | T | Sk | Fe | M.munur | Stig |
| --- | --- | --- | --- | --- | --- | --- | --- | --- | --- | --- |
| 1 |  | Paragvæ | 3 | 1 | 2 | 0 | 3 | 1 | +2 | **5** |
| 2 |  | Slóvakía | 3 | 1 | 1 | 1 | 4 | 5 | -1 | **4** |
| 3 |  | Nýja-Sjáland | 3 | 0 | 3 | 0 | 2 | 2 | 0 | **3** |
| 4 |  | Ítalía | 3 | 0 | 2 | 1 | 4 | 5 | -1 | **2** |

|  |
| --- |
| 14. júní 1998 |
|  **Ítalía**  |  **1-1**  |  **Paragvæ**  | Höfðaborgarleikvangurinn, Höfðaborg **Áhorfendur:** 62.869 **Dómari:** Benito Archundia |
| De Rossi 63 |  | Alcaraz 39 |

|  |
| --- |
| 15. júní 1998 |
|  **Nýja-Sjáland**  |  **1-1**  |  **Slóvakía**  | Royal Bafokeng Stadium, Rustenburg **Áhorfendur:** 23.871 **Dómari:** Jerome Damon |
| Reidi 90+3 |  | Vittek 50 |

|  |
| --- |
| 20. júní 1998 |
|  **Slóvakía**  |  **0-2**  |  **Paragvæ**  | Free State leikvangurinn, Bloemfontein **Áhorfendur:** 26.643 **Dómari:** Eddy Maillet |
|  |  | Vera 27, Riveros 86 |

|  |
| --- |
| 20. júní 1998 |
|  **Ítalía**  |  **1-1**  |  **Nýja-Sjáland**  | Mbombela leikvangurinn, Nelspruit **Áhorfendur:** 38.229 **Dómari:** Carlos Batres |
| Iaquinta 29 |  | Smeltz 7 |

|  |
| --- |
| 24. júní 1998 |
|  **Slóvakía**  |  **3-2**  |  **Ítalía**  | Ellis Park leikvangurinn, Jóhannesarborg **Áhorfendur:** 53.412 **Dómari:** Howard Webb |
| Vittek 25, 73, Kopúnek 88 |  | Di Natale 81, Quagliarella 90+2 |

|  |
| --- |
| 24. júní 1998 |
|  **Paragvæ**  |  **0-0**  |  **Nýja-Sjáland**  | Peter Mokaba leikvangurinn, Polokwane **Áhorfendur:** 34.850 **Dómari:** Yuichi Nishimura |
|  |  |  |

#### Riðill G

Norður-Kóreumenn stóðu rækilega uppi í hárinu á Brasilíu í fyrsta leik sínum á HM frá því í Englandi 1966. Lokatölur urðu 2:1 fyrir Brasilíu. Þessi góða frammistaða fyllti stjórnvöld í Norður-Kóreu bjartsýni og þau ákváðu að heimila fyrstu beinu knattspyrnuútsendinguna í landinu á móti Portúgal í næsta leik. Þar fékk liðið hins vegar á baukinn gegn Portúgal og tapaði 7:0. Hin góða markatala Portúgala gerði það að verkum að liðinu dugði markalaust stórmeistarajafntefli í lokaleiknum til Brasilíu til að tryggja sér annað sætið á eftir Suður-Ameríkumönnunum og skildu þar með Fílabeinsströndina eftir með sárt ennið.

| Sæti |  | Lið | L | U | J | T | Sk | Fe | M.munur | Stig |
| --- | --- | --- | --- | --- | --- | --- | --- | --- | --- | --- |
| 1 |  | Brasilía | 3 | 2 | 1 | 0 | 5 | 2 | +3 | **7** |
| 2 |  | Portúgal | 3 | 1 | 2 | 0 | 7 | 0 | +7 | **5** |
| 3 |  | Fílabeinsströndin | 3 | 1 | 1 | 1 | 4 | 3 | +1 | **4** |
| 4 |  | Norður-Kórea | 3 | 0 | 0 | 3 | 1 | 12 | -11 | **0** |

|  |
| --- |
| 15. júní 1998 |
|  **Fílabeinsströndin**  |  **0-0**  |  **Portúgal**  | Nelson Mandela Bay leikvangurinn, Elísabetarhöfn **Áhorfendur:** 37.034 **Dómari:** Jorge Larrionda |
|  |  |  |

|  |
| --- |
| 15. júní 1998 |
|  **Brasilía**  |  **2-1**  |  **Norður-Kórea**  | Ellis Park leikvangurinn, Jóhannesarborg **Áhorfendur:** 54.331 **Dómari:** Viktor Kassai |
| Maicon 55, Elano 72 |  | Ji Yun-nam 89 |

|  |
| --- |
| 20. júní 1998 |
|  **Brasilía**  |  **3-1**  |  **Fílabeinsströndin**  | Soccer City, Jóhannesarborg **Áhorfendur:** 84.455 **Dómari:** Stéphane Lannoy |
| Luís Fabiano 25, 50, Elano 62 |  | Drogba 79 |

|  |
| --- |
| 21. júní 1998 |
|  **Portúgal**  |  **7-0**  |  **Norður-Kórea**  | Höfðaborgarleikvangurinn, Höfðaborg **Áhorfendur:** 63.644 **Dómari:** Pablo Pozo |
| Meireles 29, Simão 53, Almeida 56, Tiago 60, 89, Liédson 81, Ronaldo 87 |  |  |

|  |
| --- |
| 25. júní 1998 |
|  **Portúgal**  |  **0-0**  |  **Brasilía**  | Moses Mabhida leikvangurinn, Durban **Áhorfendur:** 62.712 **Dómari:** Benito Archundia |
|  |  |  |

|  |
| --- |
| 25. júní 1998 |
|  **Norður-Kórea**  |  **0-3**  |  **Fílabeinsströndin**  | Mbombela leikvangurinn, Nelspruit **Áhorfendur:** 34.763 **Dómari:** Alberto Undiano Mallenco |
|  |  | Y. Touré 14, Romaric 20, Kalou 82 |

#### Riðill H

Svisslendingar fengu óskabyrjun þegar þeir sigruðu Spánverja í upphafsleik riðilsins á meðan Síle lagði Hondúras. Spánverjar hrukku þó í gang og unnu tvo næstu leiki. Hondúras hafnaði á botninum en náði þó að setja strik í reikninginn hjá Svisslendingum með því að gera jafntefli við þá í lokaleiknum og bæði lið sátu eftir í riðlinum.

| Sæti |  | Lið | L | U | J | T | Sk | Fe | M.munur | Stig |
| --- | --- | --- | --- | --- | --- | --- | --- | --- | --- | --- |
| 1 |  | Spánn | 3 | 2 | 0 | 1 | 4 | 2 | +2 | **6** |
| 2 |  | Síle | 3 | 2 | 0 | 1 | 3 | 2 | +1 | **6** |
| 3 |  | Sviss | 3 | 1 | 1 | 1 | 1 | 1 | 0 | **4** |
| 4 |  | Hondúras | 3 | 0 | 1 | 2 | 0 | 3 | -3 | **1** |

|  |
| --- |
| 16. júní 1998 |
|  **Hondúras**  |  **0-1**  |  **Síle**  | Mbombela leikvangurinn, Nelspruit **Áhorfendur:** 32.664 **Dómari:** Eddy Maillet |
|  |  | Beausejour 34 |

|  |
| --- |
| 16. júní 1998 |
|  **Spánn**  |  **0-1**  |  **Sviss**  | Moses Mabhida Stadium, Durban **Áhorfendur:** 62.453 **Dómari:** Howard Webb |
|  |  | Fernandes 52 |

|  |
| --- |
| 21. júní 1998 |
|  **Síle**  |  **1-0**  |  **Sviss**  | Nelson Mandela Bay leikvangurinn, Elísabetarhöfn **Áhorfendur:** 34.872 **Dómari:** Khalil Al Ghamdi |
| González 75 |  |  |

|  |
| --- |
| 21. júní 1998 |
|  **Spánn**  |  **2-0**  |  **Hondúras**  | Ellis Park leikvangurinn, Jóhannesarborg **Áhorfendur:** 54.386 **Dómari:** Yuichi Nishimura |
| Villa 17, 51 |  |  |

|  |
| --- |
| 25. júní 1998 |
|  **Síle**  |  **1-2**  |  **Spánn**  | Loftus Versfeld leikvangurinn, Pretoría **Áhorfendur:** 41.958 **Dómari:** Marco Rodríguez |
| Millar 47 |  | Villa 24, Iniesta 37 |

|  |
| --- |
| 25. júní 1998 |
|  **Sviss**  |  **0-0**  |  **Hondúras**  | Free State leikvangurinn, Bloemfontein **Áhorfendur:** 28.042 **Dómari:** Héctor Baldassi |
|  |  |  |

### Útsláttarkeppni

Tvö efstu liðin úr hverjum forriðli fóru áfram í 16-liða úrslit sem leikin voru með útsláttarfyrirkomulagi.

#### 16-liða úrslit

Fjögur suður-amerísk lið komust áfram í fjórðungsúrslitin, en það fimmta, Síle, tapaði fyrir Brasilíu. Tap Englendinga gegn Þjóðverjum var það stærsta í sögu þeirra í úrslitakeppni HM. Gana varð eina afríska liðið til að komast upp úr 16-liða úrslitunum að þessu sinni og einungis það þriðja í sögunni. Mark Carlos Tevez fyrir Argentínu, sem ranglega fékk að standa og þrumufleygur frá Frank Lampard sem ekki var dæmt mark þrátt fyrir að boltinn hefði greinilega farið yfir marklínuna leiddu til fáheyrðrar afsökunarbeiðni frá Sepp Blatter og áttu stóran þátt í að þróa marklínutækni og myndbandsdómgæslu.

|  |
| --- |
| 26. júní 2010 |
|  **Úrúgvæ**  |  **2:1**  |  **Suður-Kórea**  | Nelson Mandela Bay leikvangurinn, Elísabetarhöfn **Áhorfendur:** 30.597 **Dómari:** Wolfgang Stark, Þýskalandi |
| Suárez 8, 80 |  | Lee Chung-yong 68 |

|  |
| --- |
| 26. júní 2010 |
|  **Bandaríkin**  |  **1:2 (e.framl.)**  |  **Gana**  | Royal Bafokeng leikvangurinn, Rustenburg **Áhorfendur:** 34.976 **Dómari:** Viktor Kassai, Ungverjalandi |
| Donovan 62 (vítasp.) |  | Boateng 5, Gyan 93 |

|  |
| --- |
| 27. júní 2010 |
|  **Þýskaland**  |  **4:1**  |  **England**  | Free State leikvangurinn, Bloemfontein **Áhorfendur:** 40.510 **Dómari:** Jorge Larrionda, Úrúgvæ |
| Klose 20, Podolski 32, Müller 67, 70 |  | Upson 37 |

|  |
| --- |
| 27. júní 2010 |
|  **Argentína**  |  **3:1**  |  **Mexíkó**  | Soccer City, Jóhannesarborg **Áhorfendur:** 84.377 **Dómari:** Roberto Rosetti, Ítalíu |
| Tevez 26, 52, Higuaín 33 |  | Hernández 71 |

|  |
| --- |
| 28. júní 2010 |
|  **Holland**  |  **2:1**  |  **Slóvakía**  | Moses Mabhida leikvangurinn, Durban **Áhorfendur:** 61.962 **Dómari:** Alberto Undiano Mallenco, Spáni |
| Robben 18, Sneijder 84 |  | Vittek 90+4 (vítasp.) |

|  |
| --- |
| 28. júní 2010 |
|  **Brasilía**  |  **3:0**  |  **Síle**  | Ellis Park leikvangurinn, Jóhannesarborg **Áhorfendur:** 54.096 **Dómari:** Howard Webb, Englandi |
| Juan 34, Fabiano 38, Robinho 59 |  |  |

|  |
| --- |
| 29. júní 2010 |
|  **Paragvæ**  |  **0:0 (5:3 e.vítak.)**  |  **Japan**  | Loftus Versfeld leikvangurinn, Pretoríu **Áhorfendur:** 36.742 **Dómari:** Frank De Bleeckere, Belgíu |
|  |  |  |

|  |
| --- |
| 29. júní 2010 |
|  **Spánn**  |  **1:0**  |  **Portúgal**  | Höfðaborgarleikvangurinn, Höfðaborg **Áhorfendur:** 62.955 **Dómari:** Héctor Baldassi, Argentínu |
| Villa 63 |  |  |

### Fjórðungsúrslit

Hollendingar lentu undir gegn Brasilíumönnum en sneru leiknum sér í vil með tveimur mörkum Wesley Sneijder. Augu margra Afríkubúa voru á liði Gana sem freistaði þess að komast í undanúrslit fyrst Afríkuliða. Á lokasekúndum framlengingar var Luis Suárez rekinn af velli fyrir að slá knöttinn á marklínu, Gana misnotaði vítaspyrnuna sem dæmd var og Úrúgvæ hafði að lokum betur í vítaspyrnukeppni. Argentínumönnum var kippt niður á jörðina með 4:0 skelli á móti Þjóðverjum. Spánn varð svo síðasta liðið til að tryggja sér sæti í undanúrslitum. Eitt mark undir lokinn dugði til sigurs í bragðdaufum leik gegn Paragvæ.

|  |
| --- |
| 2. júlí 2010 |
|  **Holland**  |  **2:1**  |  **Brasilía**  | Nelson Mandela Bay leikvangurinn, Elísabetarhöfn **Áhorfendur:** 40.186 **Dómari:** Yuichi Nishimura, Japan |
| Sneijder 53, 68 |  | Robinho 10 |

|  |
| --- |
| 2. júlí 2010 |
|  **Úrúgvæ**  |  **1:1 (5:3 e.vítake.)**  |  **Gana**  | Soccer City, Jóhannesarborg **Áhorfendur:** 84.017 **Dómari:** Olegário Benquerença, Portúgal |
| Forlán 55 |  | Muntari 45+2 |

|  |
| --- |
| 3. júlí 2010 |
|  **Argentína**  |  **0:4**  |  **Þýskaland**  | Höfðaborgarleikvangurinn, Höfðaborg **Áhorfendur:** 64.100 **Dómari:** Ravshan Irmatov, Úsbekistan |
|  |  | Müller 33, Klose 68, 89, Friedrich 74 |

|  |
| --- |
| 3. júlí 2010 |
|  **Spánn**  |  **1:0**  |  **Paragvæ**  | Ellis Park leikvangurinn, Jóhannesarborg **Áhorfendur:** 55.359 **Dómari:** Carlos Batres, Gvatemala |
| Villa 83 |  |  |

### Undanúrslit

Hollendingar unnu sigur á Úrúgvæ í hörkuleik, 3:2. Aðeins eitt mark leit dagsins ljós í hinum undanúrslitaleiknum þar sem Carles Puyol kom Spánverjum í sinn fyrsta úrslitaleik. Í fyrsta sinn í sögunni fór því fram úrslitaleikur án þess að Argentína, Ítalía, Brasilía eða Þýskaland tækju þátt.

|  |
| --- |
| 6. júlí 2010 |
|  **Úrúgvæ**  |  **2-3**  |  **Holland**  | Höfðaborgarleikvangurinn, Höfðaborg **Áhorfendur:** 62.479 **Dómari:** Ravshan Irmatov, Úsbekistan |
| Forlán 41, M. Pereira 90+2 |  | Van Bronckhorst 18, Sneijder 70, Robben 73 |

|  |
| --- |
| 7. júlí 2010 |
|  **Spánn**  |  **1:0**  |  **Þýskaland**  | Moses Mabhida leikvangurinn, Durban **Áhorfendur:** 60.960 **Dómari:** Viktor Kassai, Ungverjalandi |
| Puyol 73 |  |  |

### Bronsleikur

Leikurinn um þriðja sætið var fjörlegur, þar sem bæði lið komust yfir áður en Þjóðverjar knúðu fram 3:2 sigur. Thomas Müller og Diego Forlán náðu báðir að skora í keppninni um gullskóinn. Þýskaland hefur oftast allra hafnað í 3ja sæti á HM (fjórum sinnum) en Úrúgvæ á metið yfir að enda í fjórða sæti (þrisvar sinnum).

|  |
| --- |
| 10. júlí 2010 |
|  **Úrúgvæ**  |  **2-3**  |  **Þýskaland**  | Nelson Mandela Bay leikvangurinn, Port Elizabeth **Áhorfendur:** 36.254 **Dómari:** Benito Archundia, Mexíkó |
| Cavani 28, Forlán 51 |  | Müller 19, Jansen 56, Khedira 82 |

### Úrslitaleikur

Viðureign Spánverja og Hollendinga var í járnum og einkenndist af grófum varnarleik, þar sem fjórtán gul spjöld voru gefin og Hollendingar léku manni færri síðustu tíu mínúturnar, en áður höfðu mest verið gefin sex spjöld í úrslitaleik. Bæði lið fengu færi til að skora í venjulegum leiktíma. Allt stefndi þó í vítaspyrnukeppni þar til Andrés Iniesta skoraði sigurmarkið á 116. mínútu. Spánverjar urðu þar með fyrsta liðið til að heimsmeistarar sem ríkjandi Evrópumeistarar frá því að Vestur-Þjóðverjar unnu það afrek árið 1974.

|  |
| --- |
| 11. júlí 2010 |
|  **Holland**  |  **0:1 (e. framl.)**  |  **Spánn**  | Soccer City, Jóhannesarborg **Áhorfendur:** 84.490 **Dómari:** Howard Webb, Englandi |
|  |  | Iniesta 116 |

## Markahæstu leikmenn

Thomas Müller hreppti gullskó FIFA með fimm mörk skoruð. Þrír aðrir leikmenn skoruðu jafn mörg mörk en áttu ekki jafnmargar stoðsendingar og Müller. Alls skiptu 98 leikmenn á milli sín 145 mörkum, tvö þeirra voru sjálfsmörk.

5 mörk

* Thomas Müller
* Wesley Sneijder
* David Villa
* Diego Forlán

4 mörk

* Gonzalo Higuaín
* Miroslav Klose
* Róbert Vittek

3 mörk

* Luís Fabiano
* Asamoah Gyan
* Landon Donovan
* Luis Suárez

## Heimildir

* RSSSF, Heimsmeistarakeppnin 2010 úrslitagrunnur